વિદ્યાર્થિનીએ તાલુકા પોલીસમાં ફરિયાદ નોંધાવી હતી કે, તે 2014થી 2016માં વેમાલીના અંબે વિદ્યાલયમાં ધોરણ 8થી 10માં એમએસ હોસ્ટેલમાં રહીને અભ્યાસ કરતી હતી, ત્યારે રોજ બપોરે 2થી 4 નિરજ સંજય પટેલ (રહે, દિપીકા સોસા.કારેલીબાગ) સ્કૂલમાં જ અંગ્રેજીનાં ટ્યૂશન ચલાવતો હતો. એક દિવસ તે ક્લાસમાં એકલી જ હતી, ત્યારે નિરજ તેની પાસે આવ્યો હતો અને તેને પકડીને તેની સાથે શારીરિક છેડછાડ કરી હતી. તેણે બંને ખભા બ્લેકબોર્ડ પાસે દબાવીને બીભત્સ માંગણી કરી શારીરિક સબંધોમાં કેમ આગળ વધતી નથી તેમ જણાવ્યું હતું. જો કે વિદ્યાર્થિનીએ પોલીસ ફરિયાદની ધમકી આપતાં તે જતો રહ્યો હતો.